 Άρθρ.2.-Η μέχρι τούδε αρμοδιότης της καταργουμένης Κεντρικής Αεροπορικής Επιτροπής (Κ.Α.Ε.) μεταβιβάζεται εις το εν Αθήναις εδρεύον ανεγνωρισμένον Σωματείον υπό την επωνυμίαν Αερο-Λέσχη της Ελλάδος (Α.Λ.Ε.) Κατά το άρθρ. 5 του Νόμ. 4808/1930 (τόμ. 26 σελ. 166) αι αρμοδιότητες της Κ.Α.Ε. έχουν ως εξής: "Να καταστήση δια παντός προσφόρου μέσου γνωστήν την σπουδαιότητα της Αεροπορίας, να κινήση το ενδιαφέρον του Έθνους υπέρ αυτής και να ιδρύση Αεροπορικήν Ένωσιν και Αεροπορικούς Συλλόγους. Η Κ.Α.Ε. έχουσα την εποπτείαν της Αεροπορικής Ενώσεως και όλων των εν Ελλάδι Αεροπορικών Συλλόγων, υποστηρίζει τας προσπαθείας αυτών προς ίδρυσιν ιδιωτικής Αεροπορίας και κατευθύνει πάσαν ιδιωτικήν πρωτοβουλίαν προς ανάπτυξιν αεροπορικού αθλητισμού και τουρισμού εν Ελλάδι. Χρησιμεύει ως σύνδεσμος μεταξύ του Υπουργείου Αεροπορίας, της Αεροπορικής Ενώσεως, των διαφόρων Αεροπορικών Συλλόγων και ιδρυμάτων, εισηγείται δε εις το Υπουργείον Αεροπορίας την λήψιν των κατά την κρίσιν της αναγκαίων μέτρων προς προαγωγήν της ιδιωτικής αεροπορίας λαμβάνουσα υπ' όψιν και τας συμβάσεις της πολιτικής Αεροπορίας. Μέχρι της συστάσεως της Αεροπορικής Ενώσεως, συνεργάζεται μετά των εν τω εξωτερικώ ομοίων οργανισμών προς προαγωγήν της Αεροπορίας γενικώς, αντιπροσωπεύει δε επισήμως την ιδιωτικήν Ελληνικήν Αεροπορίαν εις ξένα ή διεθνή συνέδρια, ασχέτως της εις ταύτα συμμετοχής αντιπροσώπων του Κράτους". 